**CADANGAN USUL BAHARU**

**MESYUARAT MAJLIS BERSAMA JABATAN (MBJ) JLN**

**BIL. 3/2023**

| **Bil.** | **Usul Baharu** | **Catatan** |
| --- | --- | --- |
| **KEWANGAN DAN KEMUDAHAN** | | |
|  | Penyediaan kerusi roda untuk kegunaan kecemasan | Perkara ini perlu dimohon dalam Mesyuarat Perancangan Peruntukan Mengurus JLN. Semakan urus setia ke atas permohonan bajet BTP, didapati tiada permohonan dibuat bagi peruntukan tahun 2024.  Justifikasi keperluan. |
|  | Perolehan secara rundingan terus bagi perkhidmatan makanan dan minuman tanpa had nilai bagi setiap mesyuarat di Jabatan Landskap Negara untuk tempoh 6 bulan atau setahun. Sekiranya tidak boleh buat secara perolehan. Kelengkapan peralatan makan minum perlulah seragam dan mencukupi |  |
|  | Mengadakan pertemuan diantara bahagian yang mengendalikan projek dengan unit kewangan / Bahagian Khidmat Pengurusan untuk membincangkan isu-isu berkaitan tuntutan bayaran |  |
|  | Bekalan toner telah diterima tetapi tidak dapat digunakan kerana kekangan prosedur: keputusan untuk penggunaan segera | Isu ini telah dibangkitkan dalam Mesyuarat MBJ JLN Bil. 1/2023 dan Bil. 2/2023. Isu ini turut dibangkitkan dalam Mesyuarat Pengurusan JLN Bil. 8/2023 pada 26 September 2023.  Perolehan toner dibuat secara tender berpusat oleh KPKT. Pengeluaran toner tertakluk kepada proses yang ditetapkan dalam Pekeliling Tatacara Pengurusan Stor Kerajaan, sebelum toner boleh diedarkan dan diguna seperti proses penerimaan, merekod, penyimpanan, pengeluaran dan sebagainya.  **Dicadangkan usul tersebut dikeluarkan dari senarai usul.** |
| **PENTADBIRAN** | | |
|  | Parkir:   1. Jumlah kuota parkir jln dan susun atur parkir 2. Lokasi parkir luar blok 3. Persediaan jika palang parkir telah dikuatkuasa | 1. JLN mempunyai 163 perjawatan dan hanya diperuntukkan 95 tempat letak kereta. 2. Tiada lokasi parkir luar blok. Untuk makluman, BPH telah mengemukakan kertas Cadangan Perlaksanaan Denda Bagi Penguatkuasaan Mengapit Tayar Kenderaan Di Dalam Kawasan Kompleks Parcel F, Putrajaya untuk semakan dan ulasan Jabatan Peguam Negara. 3. Isu ini telah diusulkan dalam Mesyuarat MBJ JLN Bil. 3/2022 pada 8 November 2022 dan turut dibangkitkan dalam Mesyuarat MBJ JLN Bil. 1/2023 pada 17 Februari 2023 serta Mesyuarat MBJ JLN Bil. 2/2023 pada 4 Ogos 2023 (mohon rujuk minit mesyuarat).   Berdasarkan keputusan Mesyuarat JK Penyelarasan Penyelanggaraan dan Pemantauan Perjanjian Konsesi Parcel F (Mesyuarat Konsesi) Bil. 10/2023 bertarikh 20 Oktober 2023, BKP dimaklumkan BPH telah melantik syarikat pembekal bagi melaksanakan urusan cetakan dan pengaktifan kad akses.  BPH juga memaklumkan penggunaan palang parkir dijangka dikuatkuasakan mulai bulan Januari 2024. Pemakluman pelaksanaan palang serta konsep penggunaan parkir akan dimaklumkan oleh BPH apabila semua proses perolehan dan pengujian selesai. (mesyuarat sebelum ni maklum kad akan diedar ikut jumlah perjawatan) |
|  | Wakil MBJ dalam Mesyuarat Pengurusan |  |
|  | Edaran minit dan keputusan mesyuarat MBJ dikeluarkan dalam masa yang munasabah (cadangan: 2 minggu selepas mesyuarat) | Pekeliling Perkhidmatan Sumber Manusia - Pengurusan Hubungan Majikan-Pekerja, menyatakan Minit Mesyuarat MBJ hendaklah disemak dan ditandatangani oleh Setiausaha Pihak Pegawai dan Setiausaha Pihak Pekerja. Minit mesyuarat MBJ hendaklah disediakan **tidak lewat dari dua (2) minggu** selepas mesyuarat diadakan dan dikemukakan kepada Agensi Induk serta disalinkan kepada Agensi Pusat.  Perkara ini juga telah dimaklumkan dalam Mesyuarat MBJ JLN Bil. 2/2023 bertarikh 4 Ogos 2023. Minit mesyuarat MBJ Bil. 2/2023 bertarikh 4 Ogos 2023 telah disemak oleh S/U Pihak Pekerja pada 8 Ogos 2023 dan diemel kepada semua wakil Pihak Majikan dan Pihak Pekerja pada hari yang sama serta dimuat naik ke Scape Portal JLN. Maklumat mesyuarat dan salinan minit tersebut juga telah dihantar ke Urus Setia MBJ KPKT melalui HRMIS pada 8 Ogos 2023. |
|  | Usul dan status tindakan MBJ dipaparkan di laman sesawang JLN |  |
|  | Pegawai kaunter perlu sentiasa ada dikaunter / ada pegawai ganti |  |
|  | Kemaskini nombor telefon meja kerja selepas pertukaran pegawai (direktori / laman sesawang) |  |
|  | Arahan kerja di waktu akhir pejabat perlu mengambilkira waktu fleksi pegawai |  |
|  | Penggunaan kenderaan jabatan perlu diutamakan berdasarkan jarak sesuatu projek |  |
| **SUMBER MANUSIA** | | |
|  | Mengamalkan perbincangan diantara PPP dengan PYD bagi markah dan ulasan prestasi tahunan bagi LNPT | Surat Pekeliling Perkhidmatan Bilangan 14 Tahun 2011 (Sistem Penilaian Prestasi Pegawai Perkhidmatan Awam Di Bawah Saraan Baru Perkhidmatan Awam) serta Borang LNPT menyatakan PPP hendaklah memaklumkan prestasi pegawai kepada PYD. Perkara ini akan diingatkan dalam Mesyuarat Pengurusan yang akan datang |
|  | Pertukaran dalaman / perstrukturan semula pegawai mengikut rasional setiap bahagian |  |
|  | Tugasan pegawai kader hendaklah bersesuaian dengan maksud dan tujuan pegawai kader |  |
|  | Menyediakan kursus yang bersesuaian kepada pembantu setiausaha pejabat |  |
| **KEBAJIKAN** | | |
|  | Tiada | Tiada usul berkaitan dibangkitkan. |
| **INOVASI DAN PRODUKTIVITI** | | |
|  | Tiada | Tiada usul berkaitan dibangkitkan. |
| **LAIN-LAIN** | | |
|  | Tiada | Tiada usul berkaitan dibangkitkan. |

**USUL YANG DIKELUARKAN**

**MESYUARAT MAJLIS BERSAMA JABATAN (MBJ) JLN**

**BIL. 3/2023**

| **Bil.** | **Usul Yang Dikeluarkan** | **Catatan** |
| --- | --- | --- |
|  | Mengurangkan penggunaan kertas semasa mesyuarat | Memo pelaksanaan langkah-langkah penjimatan telah dikeluarkan untuk perhatian warga JLN pada 15 Februari 2023 dan arahan tersebut berkuatkuasa serta merta.  **Dicadangkan usul tersebut dikeluarkan dari senarai usul.** |
|  | Penambahbaikan kaedah penyampaian maklumat / keputusan selepas mesyuarat utama JLN kepada pegawai | Isu ini telah dibangkitkan dalam Mesyuarat MBJ JLN Bil. 2/2023 pada 4 Ogos 2023 (mohon rujuk minit mesyuarat).    **Dicadangkan usul tersebut dikeluarkan dari senarai usul.** |
|  | Kesediaan penggunaan HRMIS untuk Tuntutan TNT secara online sepenuhnya | Isu ini telah dibangkitkan dalam Mesyuarat Pengurusan JLN Bil. 7/2023 pada 29 Ogos 2023 dan Bil. 8/2023 pada 26 September 2023. Mesyuarat dijelaskan semua penjawat awam telah diarahkan oleh JPA untuk membuat tuntutan TNT melalui HRMIS. Dokumen sokongan tuntutan perjalanan perlu disahkan dan dimuatnaik dlm HRMIS.  **Dicadangkan usul tersebut dikeluarkan dari senarai usul.** |
|  | Jumlah kelayakan tuntutan bayaran parkir | a) Setakat hari ini, tiada isu bayaran parkir dibincangkan dalam mesyurat konsesi.  Isu ini telah diusulkan dalam Mesyuarat MBJ JLN Bil. 3/2022 pada 8 November 2022 dan turut dibangkitkan dalam Mesyuarat MBJ JLN Bil. 1/2023 pada 17 Februari 2023 (mohon rujuk minit mesyuarat).  Berdasarkan SPP Bil 2 Tahun 2011 Peraturan Bayaran Balik Letak Kenderaan, syarat-syarat bagi pegawai yang layak menuntut kemudahan Bayaran Balik Letak Kenderaan seperti berikut:  i. Pegawai perlu menyewa petak letak kereta atau motosikal yang terletak di persekitaran pejabat dan disewa secara bulanan;  ii. Tuntutan boleh dibuat melalui tuntutan perjalanan bulanan pegawai dan berdasarkan resit;  iii. Jabatan boleh menerima sama ada tiket harian ataupun pas bulanan serta resit sewaan secara pukal atau tiket harian bercampur antara kereta dan motosikal; dan  iv. Kadar adalah berdasarkan kadar sebenar atau maksimum RM90.00 mengikut mana yang lebih rendah bagi setiap pegawai.  **Dicadangkan usul tersebut dikeluarkan dari senarai usul.** |
|  | Permohonan talian telefon keluar daerah bagi kumpulan sokongan yang memohon telah dimajukan oleh BKUB belum dibuat tindakan | Permohonan pegawai telah dipanjangkan ke PBSB Sdn. Bhd. pada bulan Mac 2023 dan dimaklumkan ke pegawai.  Sebarang aduan boleh disalurkan kepada BKP, untuk dipanjangkan kepada pengurusan bangunan untuk tindakan.  **Dicadangkan usul tersebut dikeluarkan dari senarai usul.** |
|  | Penggantian pembantu setiausaha pejabat semasa bercuti / kecemasan | Isu ini telah dibangkitkan dalam Mesyuarat Pengurusan JLN Bil. 10/2022 bertarikh 27 Oktober 2022 dan Bil. 4/2023 pada 29 Mei 2023  Mesyuarat bersetuju supaya pengganti PA di Pejabat KP perlu dalam kalangan PA TKP(D) dan TKP(B) sahaja.  **Dicadangkan usul tersebut dikeluarkan dari senarai usul.** |